CELEX: 32020D0737
Language: et
Date: 2020-05-27 00:00:00
Title: Komisjoni rakendusotsus (EL) 2020/737, 27. mai 2020, Euroopa Parlamendi ja nõukogu direktiivi 2014/25/EL artikli 34 kohaldatavuse kohta teatud postiteenustega seotud tegevuste sooritamiseks sõlmitud lepingute suhtes Taanis (teatavaks tehtud numbri C(2020) 3335 all) (Ainult taanikeelne tekst on autentne) (EMPs kohaldatav tekst)

3.6.2020   
               
               
                  ET
               
               
                  Euroopa Liidu Teataja
               
               
                  L 172/23
               
            
         KOMISJONI RAKENDUSOTSUS (EL) 2020/737,
         27. mai 2020,
         Euroopa Parlamendi ja nõukogu direktiivi 2014/25/EL artikli 34 kohaldatavuse kohta teatud postiteenustega seotud tegevuste sooritamiseks sõlmitud lepingute suhtes Taanis
         
            
               (teatavaks tehtud numbri C(2020) 3335 all)
            
         
         (Ainult taanikeelne tekst on autentne)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 26. veebruari 2014. aasta direktiivi 2014/25/EL, milles käsitletakse vee-, energeetika-, transpordi- ja postiteenuste sektoris tegutsevate üksuste riigihankeid ja millega tunnistatakse kehtetuks direktiiv 2004/17/EÜ, (1) eriti selle artikli 35 lõiget 3,
         olles konsulteerinud riigihankelepingute nõuandekomiteega
         ning arvestades järgmist:
         1.   ASJAOLUD
         
         
                     (1)
                  
                  
                     19. detsembril 2019. aastal esitas Taani (edaspidi „taotluse esitaja“) komisjonile e-kirja teel direktiivi 2014/25/EL artikli 35 lõike 1 kohase taotluse („taotlus“). Taotlus on kooskõlas komisjoni rakendusotsuse (EL) 2016/1804 (2) artikli 1 lõikega 1.
                  
               
                     (2)
                  
                  
                     Taotlus on seotud teatud postiteenustega Taanis. Taotluses on kirjeldatud järgmisi teenuseid:
                     
                                 a)
                              
                              
                                 siseriiklike postipakkide kättetoimetamise teenused ettevõtjatelt tarbijatele (B2C) – standardpostipakkide kättetoimetamine Taanis saatelepingu sõlminud ettevõtjalt tarbijale (uksest ukseni või Taanis asuvasse väljastuskohta);
                              
                           
                                 b)
                              
                              
                                 rahvusvaheliste postipakkide kättetoimetamise teenused ettevõtjatelt tarbijatele (B2C):
                                 
                                             —
                                          
                                          
                                             tavapostipakkide kättetoimetamine Taanis saatelepingud sõlminud ettevõtjalt väljaspool Taanit asuvale tarbijale (uksest ukseni või postipakkide väljastuskohta);
                                          
                                       
                                             —
                                          
                                          
                                             tavapostipakkide kättetoimetamine välismaiselt ettevõtjalt Taani tarbijale (uksest ukseni või Taanis asuvasse väljastuskohta).
                                          
                                       
                           
               
                     (3)
                  
                  
                     Taotluse esitas Taani nimel Taani konkurentsi- ja tarbijaamet („DCAA“), mis on Taani tööstus-, ettevõtlus- ja rahandusministeeriumi sõltumatu üksus. Taotluse algatas PostNord, (3) mis on ainus Taani postisektoris tegutseja, kelle suhtes kohaldatakse riigihanke-eeskirju.
                  
               
                     (4)
                  
                  
                     Taotlus sisaldas DCAA põhjendatud seisukohta. DCAA kui asjaomase tegevuse valdkonnas pädev asutus on põhjalikult analüüsinud tingimusi direktiivi 2014/25/EL artikli 34 lõike 1 kohaldamiseks kõnesoleva tegevuse suhtes kooskõlas sama direktiivi artikli 34 lõigetega 2 ja 3. DCAA seisukoht põhines küsimustikul, millele vastasid Taani siseriiklike ja rahvusvaheliste standardpostipakkide ettevõtjatelt tarbijatele kättetoimetamise turgudel tegutsejad ning potentsiaalsed konkurendid.
                  
               
                     (5)
                  
                  
                     Komisjon palus 3. veebruaril 2020 taotluse esitajalt lisateavet. Taotluse esitajalt saadi vastus 10. veebruaril 2020. 16. märtsil 2020 andis taotluse esitaja täiendavat teavet konkurentsiolukorrast rahvusvaheliste standardpostipakkide ettevõtjatelt tarbijatele kättetoimetamise turul.
                  
               
                     (6)
                  
                  
                     Vastavalt direktiivi 2014/25/EL IV lisa punkti 1 alapunktile a tuleb nimetatud direktiivi artiklis 35 viidatud rakendusaktid vastu võtta 90 päeva jooksul, juhul kui direktiivi 2014/25/EL artikli 34 lõike 3 esimese lõigu alusel eeldatakse, et juurdepääs konkreetsele turule on vaba. Vastavalt direktiivi 2014/25/EL IV lisa punkti 1 kolmandale lõigule algavad rakendusaktide vastuvõtmise tähtajad esimesel tööpäeval, mis järgneb kuupäevale, mil komisjon saab artikli 35 lõikes 1 osutatud taotluse, või kui taotlusega esitatav teave ei ole täielik, siis tööpäeval, mis järgneb täieliku teabe saamisele. Seega lõppes algne tähtaeg 11. mail 2020 (4). Kokkuleppel taotluse esindajaga pikendas komisjon seda tähtaega 29. maini 2020.
                  
               2.   ÕIGUSRAAMISTIK
         
         
                     (7)
                  
                  
                     Direktiivi 2014/25/EL kohaldatakse postiteenustega seotud tegevusi käsitlevate lepingute sõlmimise suhtes, välja arvatud tegevuse puhul, millele kehtib kõnesoleva direktiivi artikli 34 kohane erand.
                  
               
                     (8)
                  
                  
                     Direktiivi 2014/25/EL alusel ei kohaldata kõnealust direktiivi selles käsitletava tegevuse võimaldamiseks ette nähtud lepingute suhtes, kui liikmesriigis, kus tegevus toimub, on see tegevus otseselt avatud konkurentsile turgudel, millele juurdepääs ei ole piiratud. Otsest avatust konkurentsile hinnatakse vastavalt objektiivsetele kriteeriumidele, mis võivad hõlmata asjaomaste asjade või teenuste omadusi, nõudluse või pakkumise seisukohalt asendatavaks peetavate alternatiivsete asjade või teenuste olemasolu, hindu ning mitme kõnesolevaid asju tarniva või teenuseid osutava tarnija olemasolu turul.
                  
               3.   HINDAMINE
         
         3.1.   Piiramatu juurdepääs turule
         
         
                     (9)
                  
                  
                     Juurdepääs turule loetakse piiramatuks, kui asjaomane liikmesriik on rakendanud kohased ELi õigusaktid, mis avavad konkreetse sektori või osa sellest konkurentsile, ning kohaldab neid. Nimetatud õigusaktid on loetletud direktiivi 2014/25/EL III lisas, kus postiteenustega seoses on nimetatud ka Euroopa Parlamendi ja nõukogu direktiivi 97/67/EÜ (5).
                  
               
                     (10)
                  
                  
                     Taotluse esitaja kinnitusel (6) ja komisjonile kättesaadava teabe kohaselt on Taani direktiivi 97/67/EÜ üle võtnud (7) ja kohaldab seda. Seega loetakse juurdepääs asjaomasele turule vastavalt direktiivi 2014/25/EL artikli 34 lõikele 3 piiramatuks.
                  
               3.2.   Otsene avatus konkurentsile
         
         
                     (11)
                  
                  
                     Otsest avatust konkurentsile tuleks hinnata eri näitajate põhjal, millest ükski ei ole eraldi võetuna otsustav. Käesolevas otsuses käsitletavate turgude puhul tuleb ühe kriteeriumina arvesse võtta peamiste turuosaliste turuosa. Kuna tingimused on taotlusega hõlmatud eri tegevuste puhul erinevad, tuleks konkurentsiolukorra hindamisel võtta arvesse asjaomaste turgude erinevat olukorda.
                  
               
                     (12)
                  
                  
                     Käesoleva otsuse kohaldamine ei piira konkurentsieeskirjade ega muude valdkondade liidu õigusaktide kohaldamist. Nagu on kinnitanud üldkohus, (8) ei pruugi eelkõige kriteeriumid ja metoodika, mille alusel hinnatakse otsest avatust konkurentsile vastavalt direktiivi 2014/25/EL artiklile 34, olla samad, mida kasutatakse Euroopa Liidu toimimise lepingu artikli 101 või 102 või nõukogu määruse (EÜ) nr 139/2004 (9) kohasel hindamisel.
                  
               
                     (13)
                  
                  
                     Käesoleva otsuse eesmärk on teha kindlaks, kas taotluses käsitletavad tegevused on avatud teatavale konkurentsile turgudel, kuhu juurdepääs ei ole direktiivi 2014/25/EL artikli 34 tähenduses piiratud, sel määral, et ka direktiivis 2014/25/EL sätestatud hankelepinguid käsitlevate üksikasjalike eeskirjadega seotud korra kohaldamiseta on tagatud, et taotluses käsitletud tegevuste puhul vajalikud riigihanked korraldatakse läbipaistval ja mittediskrimineerival viisil, tuginedes kriteeriumidele, mis võimaldavad kindlaks teha majanduslikult kõige soodsama pakkumuse.
                  
               
                     (14)
                  
                  
                     Seoses sellega on oluline mainida, et mitte kõigi asjaomase turu osaliste suhtes ei kohaldata riigihanke-eeskirju. Taotlusega hõlmatud turgudel on direktiivi 2014/25/EL artikli 4 lõike 1 tähenduses hankija ainult PostNord, kellele seega kehtivad riigihanke-eeskirjad. Äriühingutel, kelle suhtes neid eeskirju ei kohaldata, oleks neil turgudel tegutsedes võimalus avaldada konkurentsisurvet turuosalistele, kelle suhtes riigihanke-eeskirju kohaldatakse.
                  
               3.3.   Asjaomase tooteturu määratlus
         
         
                     (15)
                  
                  
                     Komisjon on varasemates otsustes (10) leidnud, et postipakkide kättetoimetamisteenuste turgu saab jaotada kiirpostipakkide ja tavapostipakkide turuks. Sellise jaotuse puhul võetakse arvesse, et kiirpostiteenused on kiiremad ja usaldusväärsemad kui tavateenused, et kumbki neist teenustest vajab erinevat infrastruktuuri ning et kiirpostiteenused hõlmavad täiendavaid lisaväärtusega teenuseelemente, näiteks saadetiste asukoha ja liikumise jälgimise võimalust, ja on tavaliselt kallimad.
                  
               
                     (16)
                  
                  
                     Ühes varasemas otsuses (11) on komisjon eristanud ka riigisiseseid ja rahvusvahelisi postipakkide kättetoimetamise teenuseid. Komisjon leidis, et riigisiseseid postipakkide kättetoimetamise teenuseid osutavad riigisisest jaotusvõrku omavad ettevõtted, samas kui rahvusvaheline pakivedu hõlmab postipakkide vastuvõtmist nende veoks ja kättetoimetamiseks välismaal ning seda pakuvad ettevõtted, kellel on juurdepääs sihtriikide võrkudele.
                  
               
                     (17)
                  
                  
                     Komisjon on varasemates otsustes leidnud, et tavapostipakkide kättetoimetamise teenused tarbijatele (st tarbijatelt tarbijatele ja tarbijatelt ettevõtjatele) ning ettevõtjatele (st ettevõtjatelt ettevõtjatele ja ettevõtjatelt tarbijatele) on erinevad tooteturud. Teenuste osutamine tarbijatele ja teenuste osutamine ettevõtjatele eeldavad erinevat infrastruktuuri (ning eelkõige eratarbijatele suunatud postkontorite võrku) (12).
                  
               
                     (18)
                  
                  
                     Peale selle on komisjon varasemates otsustes leidnud, et kättetoimetamisteenused ettevõtjatelt ettevõtjatele ja ettevõtjatelt tarbijatele ei ole omavahel asendatavad. Pakkumise seisukohalt eeldab ettevõtjatelt tarbijatele kättetoimetamine tihedamat võrku, et jõuda eraisikutest saajateni, samas kui ettevõtjatest saajad paiknevad sageli tihedalt ühes piirkonnas. Seetõttu on ettevõtjatest saajate vahemaad väiksemad kui tarbijate vahemaad. Selle mõju võrkude suurusele ja kuludele võib olla väga suur, mistõttu postipakkide kättetoimetamisteenused ettevõtjatelt ettevõtjatele ja ettevõtjatelt tarbijatele on erinevad (13).
                  
               
                     (19)
                  
                  
                     Taotluse esitaja tooteturu määratlus on kooskõlas komisjoni varasema praktikaga.
                  
               
                     (20)
                  
                  
                     Lähtuvalt põhjendustest (15)–(19) võib selle otsusega seotud hindamisel, ilma et see piiraks konkurentsiõiguse kohaldamist, arvestada järgmisi asjaomaseid tooteturge:
                     
                                 a)
                              
                              
                                 riigisisesed tavapostipakkide ettevõtjatelt tarbijatele kättetoimetamise teenused;
                              
                           
                                 b)
                              
                              
                                 rahvusvahelised tavapostipakkide ettevõtjatelt tarbijatele kättetoimetamise teenused.
                              
                           
               3.4.   Asjaomase geograafilise turu määratlus
         
         
                     (21)
                  
                  
                     Komisjon on varasemates otsustes (14) asunud seisukohale, et postipakkide ettevõtjatelt tarbijatele kättetoimetamise turud on oma ulatuselt riigisisesed hoolimata jagunemisest riigisisesteks ja rahvusvahelisteks kättetoimetamisteenusteks. Taotluse esitaja seisukoht on kooskõlas komisjoni praktikaga.
                  
               
                     (22)
                  
                  
                     Kuna miski ei osuta, et geograafilise turu ulatus oleks teistsugune, leiab komisjon käesoleva otsusega seotud hindamise puhul, ilma et see piiraks konkurentsiõiguse kohaldamist, et riigisiseste ja rahvusvaheliste postipakkide ettevõtjatelt tarbijatele kättetoimetamise teenuste geograafiline ulatus piirdub Taani territooriumiga.
                  
               3.5.   Turuanalüüs – riigisisesed postipakkide ettevõtjatelt tarbijatele kättetoimetamise teenused
         
         
                     (23)
                  
                  
                     Komisjon märgib, et sarnaselt enamikule liikmesriikidele on postipakkide mahud Taani turul viimastel aastatel märkimisväärselt kasvanud ning selle põhjuseks on eelkõige e-kaubanduse mõju. Kättesaadavate andmete kohaselt vähenes PostNordi turuosa aastatel 2016–2018 […], (15) […]%-lt väärtuse järgi ja […]%-lt mahu järgi […]%-le väärtuse järgi (16) ja […]%-le mahu järgi (17).
                  
               
                     (24)
                  
                  
                     Samas kui PostNordi turuosad vaatlusalusel perioodil vähenesid, kasvasid […] konkurentide turuosad vaatlusalusel perioodil […]. […] konkurendi […] turuosad kasvasid aastatel 2016–2018 […]%-lt väärtuse järgi ja […]%-lt mahu järgi […]%-le väärtuse järgi ja […]%-le mahu järgi (18). Sarnaselt kasvasid […] turuosad väärtuse järgi […]%-lt […]%-le ning mahu järgi […]%-lt […]%-le (19). […]. Selle järgi võib arvata, et nad (st […]) suudaksid PostNordile avaldada olulist konkurentsisurvet. Samas kontekstis on oluline ka nentida, et […] suutis kasvatada oma […] turuosa üsna lühikese aja jooksul, mis viitab, et […] konkurentsisurve PostNordile on märkimisväärne.
                  
               
                     (25)
                  
                  
                     Komisjon märgib lisaks, et eelnenud viie aasta jooksul sisenesid turule uued operaatorid DAO365 ja Burd Delivery (20) ning eelnenud kolme aasta jooksul […].
                  
               
                     (26)
                  
                  
                     Käesoleva otsuse seisukohalt, ilma et see piiraks konkurentsiõiguse kohaldamist, tuleks põhjendustes 23, 24 ja 25 kirjeldatud asjaolusid käsitada kinnitusena, et kõnesolev tegevus on Taanis konkurentsile avatud. Kuna direktiivi 2014/25/EL artikli 34 tingimused on täidetud, tuleks sätestada, et direktiivi 2014/25/EL ei kohaldata lepingute suhtes, mille eesmärk on võimaldada kõnesolevat tegevust Taanis.
                  
               3.6.   Turuanalüüs – rahvusvahelised postipakkide ettevõtjatelt tarbijatele kättetoimetamise teenused
         
         
                     (27)
                  
                  
                     Komisjon märgib, et sarnaselt siseriiklikule postipakkide ettevõtjatelt tarbijatele kättetoimetamise turule on ka rahvusvaheline postipakkide ettevõtjatelt tarbijatele kättetoimetamise turg viimastel aastatel märkimisväärselt kasvanud. Vastupidiselt konkurentsimuutustele riigisisesel postipakkide ettevõtjatelt tarbijatele kättetoimetamise turul on PostNordi turuosa rahvusvahelisel postipakkide ettevõtjatelt tarbijatele kättetoimetamise turul eelnenud kolmel aastal suhteliselt stabiilne nii väärtuse järgi (21) ([…] % aastal 2016, […] % aastal 2017 ja […] % aastal 2018) kui ka mahu järgi (22) ([…] % aastal 2016, […] % aastal 2017 ja […] % aastal 2018) (23).
                  
               
                     (28)
                  
                  
                     Samal ajal kogu turuosa väärtuse järgi […] ja mahtude järgi […]. Neist osakaaludest ei saa järeldada, nagu saaksid nimetatud konkurendid avaldada PostNordile olulist konkurentsisurvet või oleks turusituatsioon lähiajal muutumas, kuna PostNordi turuosad on vaatlusalusel perioodil olnud suhteliselt stabiilsed.
                  
               
                     (29)
                  
                  
                     Taotleja väidab, et olulise osa rahvusvahelistest postipakkide ettevõtjatelt tarbijatele kättetoimetamise teenustest moodustavad […]. Taotlusest (24) nähtub, et […].
                  
               
                     (30)
                  
                  
                     Sellegipoolest on isegi […] konservatiivse käsitlusviisi korral PostNordi turuosa mahu järgi endiselt […]. Kuna […], ei ole tõenäoline, et konkurentsiolukord lähiajal muutuks.
                  
               
                     (31)
                  
                  
                     Taotluse esitaja märgib, (25) et […]. Samuti viitab ta, et kuna e-kaubanduse turg Taanis ja Euroopas kasvab, võib rahvusvahelise postipakkide ettevõtjatelt tarbijatele kättetoimetamise nõudluse kasvu. Lõpetuseks teatas taotluse esitaja 16. märtsil 2020 komisjonile, et PostNordile on teatavaks saanud veel rahvusvaheliste postipakkide ettevõtjatelt tarbijatele kättetoimetamise teenuste osutajaid.
                  
               
                     (32)
                  
                  
                     Taotluse esitaja selgitas siiski, et PostNordilt saadud teabe kohaselt ei osuta osa neist teenusepakkujatest (st Prime Cargo, Blue Water, Scan Logistics, GTX Logistics ja Link Logistics) ise vahetult postipakkide kättetoimetamise teenust vaid pakuvad logistikalahendusi, mille ühe osana müüakse PostNordi ja teiste postipakkide kättetoimetajate teenuseid. Lisaks näib, et mõningad teised teenusepakkujad (st United Broker, Shipmondo ja pakke.dk) pakuvad „konsolideerimisteenuseid“ ehk IT-lahendusi ja platvorme. Taotluse esitaja tunnistas ka, et Taani turg on piiratud suurusega ning see võib piirata postipakkide kättetoimetamisteenuste osutajate arvu.
                  
               
                     (33)
                  
                  
                     Komisjon märgib, et 2019. aastal sisenes rahvusvahelisele postipakkide ettevõtjatelt tarbijatele kättetoimetamise turule uus konkurent DAO 365, kuid tema turutulemuste kohta seni andmed puuduvad. Ehkki eespool põhjenduses 32 nimetatud ettevõtjad ja teised nende sarnased võivad avaldada PostNordile teatud konkurentsisurvet, isegi kui nad ise rahvusvahelisi postipakkide ettevõtjatelt tarbijatele kättetoimetamise teenuseid ei osuta, ei võimalda taotluse esitajalt saadud teave järeldada, et see ka tegelikult nii on. Nimetatud potentsiaalse konkurentsisurve suurus on ebaselge eriti seetõttu, et PostNordi turuosa on vaatlusalusel perioodil nii mahu kui väärtuse järgi suhteliselt stabiilne, nagu eespool põhjenduses 27 märgitud.
                  
               
                     (34)
                  
                  
                     Põhjendustes (27)–(33) käsitletud asjaolusid silmas pidades ei saa järeldada, et rahvusvahelised postipakkide ettevõtjatelt tarbijatele kättetoimetamise teenused oleksid Taanis otseselt konkurentsile avatud. Seega tuleks jätkata direktiivi 2014/25/EL kohaldamist lepingute suhtes, mille eesmärk on võimaldada kõnesolevaid tegevusi Taanis.
                  
               4.   KOKKUVÕTE
         
         
                     (35)
                  
                  
                     Käesolev otsus lähtub 2019. aasta novembrist 2020. aasta aprillini kehtinud õiguslikust ja tegelikust olukorrast, nagu see nähtub taotluse esitaja esitatud teabest ja avalikult kättesaadavast teabest (26). Otsuse võib läbi vaadata, kui õigusliku või tegeliku olukorra olulise muutumise tõttu ei ole direktiivi 2014/25/EL artikli 34 kohaldamise tingimused enam täidetud.
                  
               
                     (36)
                  
                  
                     Kuna osa rahvusvaheliste postipakkide ettevõtjatelt tarbijatele kättetoimetamise teenustega seotud teenuste suhtes tuleks jätkata direktiivi 2014/25/EL kohaldamist, tuletatakse meelde, et mitut tegevust hõlmavaid hankelepinguid tuleks käsitleda vastavalt selle direktiivi artiklile 6. See tähendab, et kui võrgustiku sektori hankija osaleb nn segahankes ehk hankemenetluses, mis hõlmab nii tegevusi, mis on direktiivi 2014/25/EL kohaldamisest vabastatud, kui ka tegevusi, mis ei ole sellest vabastatud, tuleb arvesse võtta seda, millise tegevuse jaoks leping on peamiselt mõeldud. Sellise segahanke puhul, mille peamiseks eesmärgiks on toetada direktiivi kohaldamisest vabastamata teenuseid, kohaldatakse direktiivi 2014/25/EL sätteid. Kui seda, millise tegevuse jaoks leping on peamiselt ette nähtud, on objektiivselt võimatu kindlaks määrata, sõlmitakse leping kooskõlas direktiivi 2014/25/EL artikli 6 lõikes 3 sätestatud eeskirjadega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Direktiivi 2014/25/EL ei kohaldata lepingute suhtes, mille hankijad sõlmivad siseriiklike tavapostipakkide ettevõtjatelt tarbijatele kättetoimetamise teenuste osutamise võimaldamisega seotud tegevuseks Taani territooriumil.
         
         
            Artikkel 2
            Direktiivi 2014/25/EL kohaldamist jätkatakse lepingute suhtes, mille hankijad sõlmivad rahvusvaheliste tavapostipakkide ettevõtjatelt tarbijatele kättetoimetamise teenuste osutamise võimaldamisega seotud tegevuseks Taani territooriumil.
         
         
            Artikkel 3
            Käesolev otsus on adresseeritud Taani Kuningriigile.
         
         
            Brüssel, 27. mai 2020
            
               
                  Komisjoni nimel
               
               
                  komisjoni liige
               
               Thierry BRETON
            
         
         
            (1)  ELT L 94, 28.3.2014, lk 243.
         
            (2)  Komisjoni 10. oktoobri 2016. aasta rakendusotsus (EL) 2016/1804, mis käsitleb Euroopa Parlamendi ja nõukogu direktiivi 2014/25/EL (milles käsitletakse vee-, energeetika-, transpordi- ja postiteenuste sektoris tegutsevate üksuste riigihankeid) artiklite 34 ja 35 kohaldamise üksikasjalikke eeskirju (ELT L 275, 12.10.2016, lk 39).
         
            (3)  PostNord AB on kahe 24. juunil 2009 ametlikult ühinenud postiettevõtja Posten AB ja Post Danmark valdusettevõtja nimi. Post Danmark on PostNordi tütarettevõtja, mis on asutatud ja tegutseb Taanis.
         
            (4)  ELT C 64, 27.2.2020, lk 55.
         
            (5)  Euroopa Parlamendi ja nõukogu 15. detsembri 1997. aasta direktiiv 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (EÜT L 15, 21.1.1998, lk 14).
         
            (6)  Vt taotluse punkt 4.1 ja taotluse 1. liide.
         
            (7)  Siseriiklik ülevõtmisakt: postiseadus (Lovbekendtgoreste 2017-08–30, nr. 1040 Postlov).
         
            (8)  27. aprilli 2016. aasta kohtuotsus, Österreichische Post AG vs. komisjon, T-463/14, EU:T:2016:243, punkt 28.
         
            (9)  Nõukogu 20. jaanuari 2004. aasta määrus (EÜ) nr 139/2004 kontrolli kehtestamise kohta ettevõtjate koondumiste üle (EÜ ühinemismäärus) (ELT L 24, 29.1.2004, lk 1).
         
            (10)  Komisjoni 22. märtsi 2013. aasta rakendusotsus 2013/154/EL teatavate Ungari postiteenuste väljajätmise kohta Euroopa Parlamendi ja nõukogu direktiivi 2004/17/EÜ (millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused) kohaldamisalast (ELT L 86, 26.3.2013, lk 22); M.5152, 21. aprill 2009 – Posten AB/Post Danmark A/S; M.6570 – UPS/TNT Express, 30. jaanuar 2013 ja M.7630 – FedEx/TNT Express, 8. jaanuar 2016.
         
            (11)  Vt M.5152 – Posten AB/Post Danmark A/S, 21. aprill 2009, punktid 54–57; M.6570 – UPS/TNT, 30. jaanuar 2013, punktid 165–182; M.7630 – FedEx/TNT, 8. jaanuar 2016, punktid 81–89. Vt ka komisjoni 19. detsembri 2008. aasta otsus 2009/46/EÜ teatavate Rootsi postiteenuste väljajätmise kohta Euroopa Parlamendi ja nõukogu direktiivi 2004/17/EÜ (millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused) kohaldamisalast (ELT L 19, 23.1.2009, lk 50) ja komisjoni 22. märtsi 2013. aasta rakendusotsus 2013/154/EL teatavate Ungari postiteenuste väljajätmise kohta Euroopa Parlamendi ja nõukogu direktiivi 2004/17/EÜ (millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused) kohaldamisalast (ELT L 86, 26.3.2013, lk 22).
         
            (12)  Vt COMP/M.5152 – Posten AB/Post Danmark A/S, 21. aprill 2009, punkt 60; juhtum AT. 35.141 Deutche Post AG, punkt 29; komisjoni 6. augusti 2007. aasta otsus 2007/564/EÜ, teatavate Soome (välja arvatud Ahvenamaa) postiteenuste väljajätmise kohta Euroopa Parlamendi ja nõukogu direktiivi 2004/17/EÜ (millega kooskõlastatakse vee-, energeetika-, transpordi- ja postiteenuste sektoris tegutsevate ostjate hankemenetlused) kohaldamisalast (ELT L 215, 18.8.2007, lk 21); otsus 2009/46/EÜ ja komisjoni 3. märtsi 2010. aasta otsus 2010/142/EL teatavate Austria postiteenuste väljajätmise kohta Euroopa Parlamendi ja nõukogu direktiivi 2004/17/EÜ kohaldamisalast (ELT L 56, 6.3.2010, lk 8).
         
            (13)  Vt COMP/M.5152 – Posten AB/Post Danmark A/S, 21. aprill 2009, punktid 61 ja 62.
         
            (14)  Juhtum COMP/M.5152 – Posten AB/Post Danmark A/S, 21. aprill 2009, punktid 64–74.
         
            (15)  […] – konfidentsiaalne teave.
         
            (16)  Vt taotlus, lk 11, tabel 5.
         
            (17)  Vt taotlus, lk 11, tabel 6.
         
            (18)  Vt taotlus, lk 11, tabelid 5 ja 6.
         
            (19)  Vt taotlus, lk 11, tabelid 5 ja 6.
         
            (20)  Vt taotlus, lk 16, punkt 5.3.1.
         
            (21)  Vt taotlus, lk 12, tabel 7.
         
            (22)  Vt taotlus, lk 12, tabel 8.
         
            (23)  Vt taotlus, lk 21, esimene graafik.
         
            (24)  Vt taotlus, punkt 13, lõigud 2 ja 3.
         
            (25)  Vt taotluse esitaja 10. veebruari 2020. aasta vastus komisjoni 3. veebruari 2020. aasta teabenõudele, lk 2.
         
            (26)  Vt „Development of Cross-border E-commerce through Parcel Delivery“ – WIK Consulti uuring Euroopa Komisjoni siseturu, tööstuse, ettevõtluse ja VKEde peadirektoraadile, veebruar 2019; „Annual and Sustainability Report“ 2018 PostNord; „Main Developments in the Postal Sector (2013-2016)“, Copenhagen Economicsi uuring Euroopa Komisjoni siseturu, tööstuse, ettevõtluse ja VKEde peadirektoraadile, juuli 2018.